
Comisia pentru Buget,

Finanţe şi Bănci
Bucureşti, 18.06.2014 

PLx. 187/2014
  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru completarea art.262 din Legea nr.571/2003 privind Codul fiscal, trimisă spre dezbatere în fond, cu adresa nr. PL-x 187/2014, înregistrată sub nr.4c-2/240/22.04.2014, Camera Deputaţilor fiind Cameră decizioanală.
În raport cu obiectul şi conţinutul său, propunerea legislativă face parte din categoria legilor ordinare.
PREŞEDINTE
Gheorghe – Eugen NICOLĂESCU
Parlamentul  României

[image: image2.png]FOMANIA




	Comisia pentru buget,

finanțe și bănci


	                        Bucureşti, 18.06.2014
                          PL-x 187/2014
                                                                                             


RAPORT 
asupra propunerii legislative pentru completarea art.262 din
 Legea nr.571/2003 privind Codul fiscal
În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, în procedură de urgență, cu propunerea legislativă pentru completarea  art.262 din  Legea nr.571/2003 privind Codul fiscal, trimisă cu adresa nr. PL-x 187/2014, înregistrată sub nr. 4c-2/240 din 22.04.2014.

Conform prevederilor art. 75 alin. (1) și (3) din Constituţia României, republicată, şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul a respins propunerea legislativă, în ședința din 8 aprilie 2014, în calitate de primă Cameră sesizată.
Consiliul Legislativ a avizat favorabil propunerea legislativă, cu observații și propuneri.
Comisia juridică, de disciplină şi imunităţi a avizat favorabil propunerea legislativă.
Comisia pentru agricultură, silvicultură, industrie alimentară şi servicii specifice a avizat negativ inițiativa legislativă.
Guvernul nu susține adoptarea acestei propuneri legislative.
În raport cu obiectul şi conţinutul său,  iniţiativa  legislativă face parte din categoria legilor ordinare.
Inițiativa legislativă supusă dezbaterii are ca obiect de reglementare 
completarea art. 262 din Legea nr. 571/2003 privind Codul fiscal, cu modificările şi completările ulterioare, cu o nouă literă, lit. f), în sensul scutirii de la plata impozitului a mijloacelor de transport autopropulsate care efectuează transportul stupilor în pastoral.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din 17 iunie 2014.

Din totalul de 34 de membri ai Comisiei pentru buget, finanţe şi bănci au fost prezenţi la dezbateri 32 deputaţi.
La dezbaterea acestei propuneri legislative, conform articolelor 54 și 55 din Regulamentul Camerei Deputaților, republicat, a fost prezent, în calitate de invitat, domnul  Dan Manolescu  – secretar de stat la Ministerul Finanţelor Publice.

În urma examinării  propunerii legislative pentru completarea art.262 din  Legea nr.571/2003 privind Codul fiscal și a opiniilor exprimate, membrii Comisiei au hotărât, cu majoritate de voturi, respingerea acesteia, deoarece prin adoptarea Legii apiculturii nr.383 din 24 decembrie 2013 s-a creat cadrul legal privind reglementarea activității apicole, inițiativa legislativă rămânând fără obiect.
                       PREŞEDINTE                                             SECRETAR                     

     Gheorghe – Eugen NICOLĂESCU                         Mihai-Aurel DONŢU


Șef serviciu, Giorgiana Ene
Consilier parlamentar, Luminița Ana Ghiorghiu

